
Úvod
Vzdelávanie pre 21. storočie
 Vzdelávanie pre 21. storočie sa má vyznačovať otváraním príležitostí na poznávanie, prijatím každého človeka (inkluzívna škola), zodpovednosťou za udržateľnosť života na Zemi (zelená škola), podporovaním efektívneho a bezpečného využívania digitálnych technológií vo  výchove a vzdelávaní (digitálna škola). 
Žiak - učiteľ ‐ rodič 
V škole 21. storočia majú všetci aktéri možnosť spoluvytvárať obsah a formy vzdelávania,
spoločne sa vlastnou aktivitou učiť a zlepšovať: 
· Žiak je hlavným aktérom spoluzodpovedným za svoje vzdelávanie. 
· Učiteľ aktívne sprevádza žiaka a vytvára príležitosti na efektívne učenie sa, ale zároveň má dostatočný priestor a podporu na vlastný rozvoj. 
· Rodič je prizývaný k aktívnemu podieľaniu sa na tvorbe kultúry školy a k aktívnej podpore podoby výchovno-vzdelávacieho procesu. 


Východisko, že učiteľ vzdeláva žiaka odovzdávaním vedomostí už v 21. storočí neobstojí. Schopnosť zrozumiteľne vysvetliť učivo bude stále výhodou kvalitného učiteľa, oveľa dôležitejšou sa však stane schopnosť učiteľa rozumieť procesom prebiehajúcim v mysli žiaka počas jeho učenia sa: ako rozmýšľa o zadanej úlohe, ako si volí stratégie na jej riešenie, ako postupy riešenia vykonáva a ako pristupuje k identifikácii a prekonávaniu chýb, ako uvažuje o hodnotách, o svojom prežívaní a konaní. Pred učiteľom tiež stojí úloha podporiť tvorivosť detí, spolu s nimi hľadať priestor a rôzne spôsoby sebavyjadrenia a snažiť sa o pochopenie rozmanitých spôsobov vyjadrenia iných ľudí. S tým súvisí aj pripravenosť učiteľa vytvárať priestor žiakovi samostatne sa zamyslieť nad riešením rôznych typov úloh. Súčasťou vzdelávacieho procesu musí byť reflexia procesu učenia, konania a vyjadrenia. Žiak je vedený k tomu, aby vedel opísať (reflektovať) svoje myšlienkové postupy a stratégie učenia a riešenia úloh (metakognícia, metaučenie) a na základe toho zdokonaľovať svoju schopnosť učiť sa, vnímať svoj osobnostný potenciál a preberať zodpovednosť za vlastné učenie sa a rozvoj. Žiak je tiež podporovaný v zámernej konfrontácii uvažovania a konania s etickými hodnotami a podnecovaný k tvorivosti.
Žiak bude hlavným aktérom spoluzodpovedným za svoje vzdelávanie. - Učiteľ bude aktívne sprevádzať žiaka a vytvárať príležitosti na efektívne učenie sa, ale zároveň bude mať dostatočný priestor a podporu na vlastný rozvoj. - Rodič bude prizývaný k aktívnemu podieľaniu sa na tvorbe kultúry školy a k aktívnej p odpore podoby výchovno‐vzdelávacieho procesu. V súčasnom vzdelávacom diskurze 21. storočia už nepostačuje tradičné poňatie učiteľa ako sprostredkovateľa vedomostí. Hoci schopnosť jasne a zrozumiteľne vysvetliť učivo zostáva významným atribútom kvalitného pedagóga, do popredia sa dostáva jeho kompetencia porozumieť kognitívnym, metakognitívnym a afektívnym procesom, ktoré prebiehajú v mysli žiaka počas učenia. Pedagogická činnosť učiteľa by mala zahŕňať schopnosť diagnostikovať, ako žiak pristupuje k riešeniu úloh – aké stratégie si volí, ako ich aplikuje, ako identifikuje chyby a akým spôsobom ich koriguje. Rovnako dôležité je sledovať, ako žiak reflektuje vlastné hodnotové postoje, emocionálne prežívanie a správanie v kontexte učenia. Učiteľ by mal aktívne podporovať rozvoj tvorivosti žiakov, facilitovať ich sebavyjadrenie prostredníctvom rôznych foriem komunikácie a zároveň kultivovať schopnosť porozumieť diverzite vyjadrovacích prostriedkov iných osôb. Neoddeliteľnou súčasťou efektívneho vyučovacieho procesu je vytváranie priestoru pre autonómne myslenie žiaka, jeho schopnosť samostatne analyzovať a riešiť úlohy rôzneho typu. Vzdelávanie by malo byť koncipované ako proces, ktorý zahŕňa systematickú reflexiu učenia, konania a vyjadrovania.. Tvorivosť, kritické myslenie a hodnotová orientácia tak predstavujú kľúčové piliere moderného výchovnovzdelávacieho procesu. 
Vízia vzdelávania pre 21. storočie
Vízia vzdelávania pre 21. storočie spočíva v prechode od memorovania encyklopedických faktov k rozvoju kritického myslenia, praktických zručností a schopnosti učiť sa po celý život. Reaguje na svet, ktorý sa mení rýchlejšie než kedykoľvek predtým pod vplyvom technológií, umelej inteligencie a globálnych výziev. 





 Názov vzdelávacieho programu

Múdrosť začína otázkou

Vízia školy:
„Sme školou, ktorá svojou každodennou činnosťou obohacuje život žiaka vedomosťami, skúsenosťami, zážitkami a zručnosťami. Vytvárame pokojné a motivujúce prostredie rodinného typu s dôrazom na rozvoj každého žiaka, aby zažil pocit úspechu s cieľom budovať  pozitívny vzťah  k prírode, športu, zdraviu, tradíciám a morálnym hodnotám“. 

Piliere školy:
• Matematická a digitálna gramotnosť
• Šport, radosť z pohybu
• Spolupráca a empatia

 Vymedzenie cieľov a poslania výchovy a vzdelávania,
zameranie školy

Všeobecný cieľ: 

Pripraviť žiaka pre samostatný, plnohodnotný a zodpovedný život v slobodnej spoločnosti, v ktorom uplatní získané vedomosti a zručnosti v duchu porozumenia a znášanlivosti. Naučiť žiaka sa rozvíjať a kultivovať svoju osobnosť, a aby sa celoživotne vzdelával, aby vedel pracovať v skupine a preberať na seba zodpovednosť.
Pedagogický proces sa orientuje na kvalitatívnu hĺbku učenia, schopnosť prepájať poznatky do širších kontextov, analyzovať súvislosti a kriticky reflektovať informácie.


Strategické ciele školy: 
A. Edukačný proces 

1.Integrovať skupinovú prácu a rovesnícke učenie do vyučovacieho procesu v každom ročníku a v každej vzdelávacej oblasti s cieľom posilnenia sociálnych, komunikačných zručností, vzájomnej spolupráce a rešpektovania názorov. 

2. Zintenzívniť zavádzanie aktivizujúcich metód a metód podporujúcich kritické myslenie u žiakov v každej vzdelávacej oblasti a v každom cykle s cieľom zvýšiť záujem žiakov o vzdelávanie.
3. Podporovať a prehlbovať sociálnu a emocionálnu gramotnosť žiakov zavedením ranných kruhov jedenkrát do týždňa v každom ročníku s cieľom sebapoznávania žiaka, jeho silných a slabých stránok, podpory spolupráce, empatie a rozvoja mäkkých zručností.
4.  Navýšením počtu hodín matematiky  upevniť, prehĺbiť učivo, rozvíjať logické myslenie a predstavivosť.
5. Rozvíjať manuálne a pestovateľské zručnosti žiakov prácou v skleníku a prostredníctvom vytvorenia školskej záhrady v areáli , na ktorej budú  pracovať pedagogickí zamestnanci spolu so žiakmi v rámci predmetov vzdelávacej oblasti Človek a svet práce. 
6. Zvýšiť vnútornú motiváciu k učeniu sa u žiakov používaním techník a nástrojov formatívneho hodnotenia v každom ročníku a v každej vzdelávacej oblasti. Zintenzívniť poskytovanie spätnej väzby žiakom a rodičom formou priebežného slovného hodnotenia.
7. Realizovať celodenné projektové dni (formou tematických dní) na podporu rozvoja prierezových gramotností u žiakov každého ročníka.
8. Vytvoriť inšpiratívne a podnetné prostredie prostredníctvom modernizácie školskej knižnice a vytvorenia čitateľských kútikov. Obohatiť knižný fond prostredníctvom Knihy z druhej ruky s cieľom podporiť čitateľskú gramotnosť a kritické myslenie žiakov.


B. Spolupráca s rodičmi, MŠ, komunitou, samosprávou 
-  
-zvyšovať spoluprácu a komunikáciu s rodičmi detí z MŠ prostredníctvom aktivít realizovaných školou
- otvorené hodiny pre predškolákov v 1. vzdelávacom cykle
- Deň otvorených dverí pre predškolákov a ich rodičov s cieľom propagovať školu a vzbudiť záujem o štúdium na našej škole
- aktívne zapojiť rodičov do akcie Deň rodiny, ktorú realizuje škola jedenkrát ročne s cieľom podpory vzájomnej spolupráce rodiny a školy.



C.  Profesijný rozvoj 
1. Zlepšiť a podporovať pozitívnu klímu v škole formou realizácie teambuldingových aktivít   pre všetkých zamestnancov jedenkrát ročne. 
2. Podporovať profesijný rozvoj PZ/OZ formou inovačných, kvalifikačných a špecializačných vzdelávaní,  formou workshopov a aktualizačných vzdelávaní realizovaných  s cieľom vytvoriť a implementovať nový, moderný a flexibilný ŠkVP. 

 Stupeň vzdelania
Základné vzdelanie sa formálne člení na primárne vzdelanie a nižšie stredné vzdelanie. 
ISCED 1 – primárne vzdelanie 
Úspešným absolvovaním 2. cyklu základného vzdelávania získa žiak primárne vzdelanie (ISCED 1) a úroveň 1 Slovenského kvalifikačného rámca/Európskeho kvalifikačného rámca (SKKR /EKR: 1). 
ISCED 2 – nižšie sekundárne vzdelanie 
Úspešným absolvovaním 3. cyklu základného vzdelávania získa žiak nižšie stredné vzdelanie (ISCED2) a úroveň 2 Slovenského kvalifikačného rámca/Európskeho kvalifikačného rámca (SKKR /EKR: 2).

 Dĺžka štúdia, formy výchovy a vzdelávania

Dĺžka štúdia: 
Základné vzdelávanie má deväť ročníkov. Vnútorná štruktúra kurikula základného vzdelávania 
reflektuje potrebnú rôznorodosť vzdelávacích ciest žiakov a je usporiadaná do troch po sebe idúcich a na seba nadväzujúcich vzdelávacích cyklov. Prvý cyklus tvorí 1. až 3. ročník, druhý cyklus tvorí 4. až 5. ročník a tretí cyklus tvorí 6. až 9. ročník. 
Vzdelávacie štandardy jednotlivých cyklov určujú obsah vzdelávania a očakávané učebné 
výstupy na ich konci. Prvý a druhý cyklus spolu predstavuje prvý stupeň základnej školy a 
tretí cyklus predstavuje druhý stupeň. 
Dĺžka trvania prvého stupňa základného vzdelávania podľa tohto vzdelávacieho programu je päť (5) rokov. Dĺžka trvania druhého stupňa základného vzdelávania podľa tohto vzdelávacieho programu je štyri (4) roky. 

Formy výchovy a vzdelávania 
Výchova a vzdelávanie v našej škole prebieha dennou formou štúdia. Vyučovanie prebieha klasickými 45 minútovými hodinami a ich obsahové zameranie bolo prerokované na Pedagogickej rade a je zachovaná celková časová dotácia predmetu podľa učebného plánu. 
Škola využíva ďalšie formy vyučovania ako zážitkové vyučovanie, exkurzie, výlety.

Exkurzie 
Cieľom exkurzií je bližšie spoznávať rôzne inštitúcie, organizácie a prepájať učenie so životom. 
Školské výlety 
Školské výlety sú zamerané na spoznávanie prírodných a kultúrno-historických pamiatok v blízkom okolí.

Denná forma štúdia sa môže uskutočňovať aj ako dištančná: 
a) v celom rozsahu vzdelávania pre žiakov, ktorí plnia povinnú školskú dochádzku individuálnym vzdelávaním preto, že ich zdravotný stav neumožňuje účasť na vzdelávaní v škole ,
b) v rozsahu podľa odporúčania zariadenia poradenstva a prevencie pre žiakov so zdravotným znevýhodnením, ktorí sú vzdelávaní podľa individuálneho vzdelávacieho programu, vrát
c) v rozsahu podľa rozhodnutia riaditeľa školy pre žiakov, ktorí plnia povinnú školskú dochádzku podľa individuálneho učebného plánu, 
d) v rozsahu podľa rozhodnutia ministra školstva, vedy, výskumu a športu v čase mimoriadnej situácie, núdzového stavu alebo výnimočného stavu pre všetkých žiakov, 
e) v nevyhnutne potrebnom rozsahu, najviac však jeden mesiac: - zo závažných organizačných dôvodov, 
- z technických dôvodov (napr. havária v budove školy, rekonštrukcia budovy školy), 
- z hygienicko-epidemiologických dôvodov, na základe nariadeného opatreniam príslušného regionálneho úradu verejného zdravotníctva alebo 
- z iných dôvodov, ktoré môžu ohroziť bezpečnosť a zdravie detí a zamestnancov alebo môžu spôsobiť závažné škody na majetku. 





























Učebný plán – 1. cyklus

	Rámcový učebný plán pre 1. cyklus – 1. ročník 2026/2027

	Vzdelávacia oblasť

	Vyučovací predmet
	
PRVÝ CYKLUS

	
	
	 1.
	2.
	3.
	ŠkVP
	
 ŠVP


	Jazyk
a komunikácia

	Slovenský jazyk a literatúra
	
9
	
8+1
	
7+1
	
26
	
24

	
	Anglický jazyk
	

	
	
  3
	
  3
	
     3

	Matematika a práca s informáciami
	Matematika

	 4+1
	 4+1
	
4+1
	
 15
	
   12

	
	Informatika
	

	
	

 1
	
    
    1
	

   1

	Človek a príroda
	Človek a príroda

	 
 1
	 
 1
	
  1
	
    3
	
   3

	
	Biológia

	
	
	
	
	

	Človek a spoločnosť
	Človek a spoločnosť

	
	 
 1
	 
  2
	
    3
	
    3

	
	Dejepis

	
	
	
	
	

	
	Geografia

	
	
	
	
	

	
	Etická výchova/

	
	
	
	
	

	
	Náboženská výchova

	  
  1 
	
 1
	
 1  
	
     3
	
    3

	Človek a svet práce
	Človek a svet práce
	
  1
	
  1
	
  1
	
     3
	
     3

	Umenie a kultúra
	Hudobná výchova

	
   1
	
  1
	
  1
	
     3
	
     3

	
	Výtvarná výchova

	
1+1
	
  1
	
  1
	
     4
	
     3

	Zdravia a pohyb
	Telesná a športová výchova
	
  2
	
  2
	
   2
	
     6
	
     6

	
	Základ
	
	    70
	    64

	
	Disponibilné/voliteľné hodiny
	              6
	
	
       6

	
	SPOLU
	 22
	 23
	25
	
	     70




Poznámky k UP

1. Rámcový učebný plán školy vymedzuje týždenný počet vyučovacích hodín. Jedna vyučovacia hodina má 45 minút.
2. Rozdelenie tried na skupiny a zriaďovanie skupín sa uskutočňuje podľa § 3 ods. 1. až 4. vyhlášky č. 223/2022 Z. z. vyhlášky MŠVVaŠ SR o základnej škole. Pri vyučovaní predmetov, ktoré nie sú priamo uvedené vo vyhláške, možno žiakov deliť na skupiny podľa priestorových, personálnych a finančných podmienok školy a podľa náročosti predmetu s ohľadom na požiadavky bezpečnosti a ochrany zdravia pri práci. 
3. Hodinové dotácie vyučovacích predmetov v učebnom pláne škola určuje tak, aby boli dodržané tieto pravidlá: 
e) Každý vyučovací predmet v učebnom pláne školy je zaradený do vzdelávacej oblasti definovanej v štátnom vzdelávacom programe. 
f) V učebnom pláne počet hodín pre konkrétny vyučovací predmet ako aj súčet hodinových dotácií tohto predmetu vo všetkých ročníkoch príslušného vzdelávacieho cyklu nie je v učebnom pláne nižší ako určuje učebný plán. 
g) V učebnom pláne počet hodín pre konkrétnu vzdelávaciu oblasť ako aj súčet hodinových dotácií tejto vzdelávacej oblasti vo všetkých ročníkoch príslušného vzdelávacieho cyklu nie je v učebnom pláne nižší ako určuje učebný plán. 
h) Celkový súčet hodín v ročníku rešpektuje počet stanovený v učebnom pláne. 
4. Rozdelenie časových dotácií v učebnom pláne školy je východiskom pre rozdelenie učiva v učebných osnovách školského vzdelávacieho programu. Rozsah učiva v učebných osnovách pre jednotlivé predmety a ročníky zodpovedá rozdeleniu hodín v učebnom pláne školy. 
5. Škola realizuje raz ročne v každom ročníku 1. cyklu didaktické hry. Jeden vyučovací deň predstavuje v 1. cykle päť vyučovacích hodín. Ciele a obsah didaktických hier má škola zadefinované v školskom vzdelávacom programe v rámci učebných osnov vzdelávacej oblasti Zdravie a pohyb. 
6. Voliteľné (disponibilné) hodiny používa škola na dotvorenie školského vzdelávacieho programu, aby podporili dosiahnutie cieľov základného vzdelávania nasledovne
Jazyk a komunikácia 
• Vo vzdelávacej oblasti Jazyk a komunikácia sa  v predmete slovenský jazyk a literatúra navýši počet vyučovacích hodín v 2. a 3.ročníku  o  jednu hodinu týždenne.

Matematika a informatika 
• Vo vzdelávacej oblasti Matematika a informatika sa v predmete matematika v 1.,2. a 3. ročníku navýši počet vyučovacích hodín o jednu hodinu týždenne. 
      Umenie a kultúra
· Vo vzdelávacej oblasti Umenie a kultúra sa v predmete výtvarná výchova  v 1.ročníku navýši počet vyučovacích hodín o jednu hodinu týždenne.

Zdravie a pohyb
· Vo vzdelávacej oblasti Zdravie a pohyb sa v predmete telesná a športová výchova v každom ročníku  jedna vyčlenená  vyučovacia hodina nahradí 45 minútami  pravidelného aktívneho pohybu za týždeň počas školských prestávok.


Učebné osnovy – 1. cyklus

Učebné osnovy sú spracované v súlade so Štátnym vzdelávacím programom pre základné vzdelávanie schváleným dňa 31. 3. 2023 pod č. 2023/831:7‐A2140 https:// www.minedu.sk/statny-vzdelavaci-program-pre-zakladne-vzdelavanie/. 
Vymedzujú ciele, výkonový a obsahový štandard jednotlivých vyučovacích predmetov. Učebné osnovy vychádzajú z počtu hodín pridelených pre vyučovací predmet v učebnom pláne školy a zároveň rešpektujú osobitosti žiakov školy a ich potenciál. 
V učebných osnovách sú rozpracované a zadelené výkonové a obsahové štandardy vyučovacích predmetov za daný vzdelávací cyklus do jeho ročníkov. 

Vyučovací jazyk
Vyučovacím jazykom v základnej škole je slovenský jazyk, v ktorom sa vyučujú všetky predmety .
Hodnotenie žiakov
Cieľom hodnotenia vzdelávacích výsledkov žiakov v škole je poskytnúť žiakovi a jeho zákonným zástupcom spätnú väzbu o tom, ako žiak zvládol danú problematiku, v čom má rezervy, aké sú jeho pokroky. Cieľom je ohodnotiť prepojenie vedomostí so zručnosťami a spôsobilosťami. 
Hodnotenie pomáha zisťovať, ako postupujeme pri dosahovaní cieľov, ktoré sme si stanovili. 
V ZŠ hodnotenie bude nepretržité a to si vyžaduje od všetkých, ktorí zodpovedajú za danú oblasť čas, pričom učiteľ nesmie zabudnúť na žiadne vynaložené úsilie a činnosť zo strany žiaka. 
V procese hodnotenia učiteľ uplatňuje primeranú náročnosť, pedagogický takt voči žiakovi, individuálny prístup, rešpektuje práva dieťaťa a humánne sa správa voči žiakovi. Rovnako uplatňuje otvorenosť hodnotenia a jeho objektivizáciu. 
Predmetom hodnotenia vo výchovnovzdelávacom procese sú najmä učebné výsledky žiaka, ktoré dosiahol vo vyučovacích predmetoch v súlade s požiadavkami vymedzenými v učebných osnovách, osvojené kľúčové kompetencie, ako aj usilovnosť, osobnostný rast, rešpektovanie práv iných osôb, ochota spolupracovať a správanie žiaka podľa školského poriadku. Hodnotenie slúži ako prostriedok pozitívnej podpory zdravého rozvoja osobnosti žiaka. 
Pri hodnotení a klasifikácii výsledkov žiakov budeme vychádzať: 
• z metodických pokynov na hodnotenie a klasifikáciu (Metodicky pokyn č. 22/2011 na hodnotenie žiakov základnej školy platný od 01.05.2011); 
• zo zákona č. 245/2008 Z. z. o výchove a vzdelávaní (školský zákon); 
• z učebných osnov; 
Prospech žiaka v 1.cykle sa klasifikuje týmito stupňami: 
1 – výborný, 
2 – chválitebný, 
3 – dobrý, 
4 – dostatočný, 
5 – nedostatočný 
Stupeň 1 (výborný) 
Žiak ovláda poznatky, pojmy a zákonitosti podľa učebných osnov a vie ich pohotovo využívať pri intelektuálnych, motorických, praktických a iných činnostiach. Samostatne a tvorivo uplatňuje osvojené vedomosti a kľúčové kompetencie pri riešení jednotlivých úloh, hodnotení javov a zákonitostí. Jeho ústny aj písomný prejav je správny, výstižný. Grafický prejav je estetický. Výsledky jeho činností sú kvalitné až originálne. 
Stupeň 2 (chválitebný) 
Žiak ovláda poznatky, pojmy a zákonitosti podľa učebných osnov a vie ich pohotovo využívať. Má osvojené kľúčové kompetencie, ktoré tvorivo aplikuje pri intelektuálnych, motorických, praktických a iných činnostiach. Uplatňuje osvojené vedomosti a kľúčové kompetencie pri riešení jednotlivých úloh, hodnotení javov a zákonitostí samostatne a kreatívne alebo s menšími podnetmi učiteľa. Jeho ústny aj písomný prejav má občas nedostatky v správnosti, presnosti a 
výstižnosti. Grafický prejav je prevažne estetický. Výsledky jeho činností sú kvalitné, bez väčších nedostatkov. 
Stupeň 3 (dobrý) 
Žiak má v celistvosti a úplnosti osvojené poznatky, pojmy a zákonitosti podľa učebných osnov a pri ich využívaní má nepodstatné medzery. Má osvojené kľúčové kompetencie, ktoré využíva pri intelektuálnych, motorických, praktických a iných činnostiach s menšími nedostatkami. Na podnet učiteľa uplatňuje osvojené vedomosti a kľúčové kompetencie pri riešení jednotlivých úloh, hodnotení javov a zákonitostí. Podstatnejšie nepresnosti dokáže s učiteľovou pomocou opraviť. V ústnom a písomnom prejave má častejšie nedostatky v správnosti, presnosti, výstižnosti. Grafický prejav je menej estetický. Výsledky jeho činností sú menej kvalitné. 
Stupeň 4 (dostatočný) 
Žiak má závažné medzery v celistvosti a úplnosti osvojenia poznatkov a zákonitostí podľa učebných osnov ako aj v ich využívaní. Pri riešení teoretických a praktických úloh s uplatňovaním kľúčových kompetencií sa vyskytujú podstatné chyby. Je nesamostatný pri využívaní poznatkov a hodnotení javov. Jeho ústny aj písomný prejav má často v správnosti, presnosti a výstižnosti vážne nedostatky. V kvalite výsledkov jeho činností sa prejavujú omyly, grafický prejav je málo estetický. Vážne nedostatky dokáže žiak s pomocou učiteľa opraviť. 
Stupeň 5 (nedostatočný) 
Žiak si neosvojil vedomosti a zákonitosti požadované učebnými osnovami, má v nich závažné 
medzery, preto ich nedokáže využívať. Pri riešení teoretických a praktických úloh s uplatňovaním kľúčových kompetencií sa vyskytujú značné chyby. Je nesamostatný pri využívaní poznatkov, hodnotení javov, nevie svoje vedomosti uplatniť ani na podnet učiteľa. Jeho ústny a písomný prejav je nesprávny, nepresný. Kvalita výsledkov jeho činností a grafický prejav sú na nízkej úrovni. Vážne nedostatky nedokáže opraviť ani s pomocou učiteľa. 

Vo výchovných predmetoch (hudobná výchova, výtvarná výchova, telesná a športová výchova, pohybové hry, etická výchova, náboženská výchova a človek a svet práce) budú žiaci priebežne hodnotení s prihliadnutím na vzťah k predmetu, tvorivosť, motiváciu a snahu. 



Kritéria pre jednotlivé klasifikácie správania: 

Stupeň 1 (veľmi dobré) 
Uvedomele dodržuje pravidla správania a ustanovenia školského poriadku. Menej záväzných priestupkov sa dopúšťa ojedinele. Na základe výchovného pôsobenia sa snaží svoje chyby napraviť. 
Stupeň 2 (uspokojivé) 
Správanie žiaka je v rozpore s pravidlami správania a ustanovením školského poriadku. 
Neprispieva ku korektným vzťahom medzi spolužiakmi. 
Stupeň 3 (menej uspokojivé) 
Správanie žiaka v škole i mimo školy je v rozpore s pravidlami správania a ustanoveniami školského poriadku. Aj po udelení pokarhania od riaditeľa školy sa dopúšťa ďalších previnení. 
Stupeň 4 (neuspokojivé) 
Žiak sústavné porušuje pravidla správania a školsky poriadok. Zámerné narúša korektné vzťahy medzi spolužiakmi a závažnými previneniami ohrozuje ostatných spolužiakov. 
Pri hodnotení výsledkov vzdelávania i pri hodnotení správania žiaka na vysvedčení sa okrem vyššie uvedených kritérií vždy zohľadňujú osobnostné predpoklady, vek žiaka a dôležité okolnosti, ktoré ovplyvnili žiakov výkon. 
Pri hodnotení učebných výsledkov žiakov so špeciálnymi výchovno-vzdelávacími potrebami sa bude brať do úvahy možný vplyv zdravotného znevýhodnenia žiaka na jeho školský výkon. 


 Osobitosti a podmienky na výchovu a vzdelávanie

V zmysle platnej legislatívy je žiak so špeciálnymi výchovno-vzdelávacími potrebami žiak, ktorý má zariadením výchovného poradenstva a prevencie diagnostikované špeciálne výchovno-vzdelávacie potreby. 
Špeciálnou výchovno-vzdelávacou potrebou je požiadavka na úpravu podmienok (obsahu, foriem, metód, prostredia a prístupov) vo výchove a vzdelávaní pre žiaka. Špeciálne výchovno-vzdelávacie potreby vyplývajú zo zdravotného znevýhodnenia alebo nadania alebo vývinu žiaka v sociálne znevýhodňujúcom prostredí, ktorých zohľadnenie mu zabezpečí rovnocenný prístup k vzdelávaniu, primeraný rozvoj schopností, osobnosti, ako aj dosiahnutie primeraného stupňa vzdelania a primeraného začlenenia do spoločnosti. 
Žiak so špeciálnymi výchovno-vzdelávacími potrebami je žiak, u ktorého je potrebné zabezpečiť ďalšie zdroje na podporu efektívneho vzdelávania. 
Pre úspešný priebeh školskej integrácie je dôležité zabezpečiť určité predpoklady zo strany školy (vytvoriť priaznivé podmienky, zabezpečiť všestrannú pripravenosť pedagógov, špeciálno-pedagogickú informovanosť, špeciálne pomôcky a technickú podporu, odborne pripraveného špeciálneho pedagóga, odborných zamestnancov, zabezpečiť vhodné podporné opatrenia pre každého takéhoto žiaka.) 
Na podporu výchovy a vzdelávania žiakov so špeciálnymi výchovno-vzdelávacími potrebami škola zabezpečí: 
Pedagogickú diagnostiku - so záverom na ktorý, nadväzuje odborná diagnostika v spolupráci s príslušným školským zariadením výchovného poradenstva a prevencie, lekárom a i. 
Individuálny výchovno-vzdelávací program - odporúčania, špeciálne metódy a formy vzdelávania, úpravu cieľov a obsahu vzdelávania, uplatňovanie rozličných foriem hodnotenia a spoluprácu s rodičmi a i. 
Poskytovanie podporných opatrení - pedagogická intervencia alebo činnosti zamerané na rozvoj pohybových schopností, zmyslového vnímania, komunikačnej schopnosti, kognitívnej schopnosti, sociálno-komunikačných zručností, emocionality a sebaobsluhy; 
Podporné opatrenia I. stupňa - zabezpečuje PZ, OZ, ŠPT (škola), prevencia; 
Podporné opatrenie II. stupňa - zabezpečuje OZ školy (vrátane ŠPT) v spolupráci s CPP, SCPP, ŠCPP a i. - orientačná diagnostika, intervencia, reedukácia a metodická podpora.
Materiálne vybavenie - kompenzačné pomôcky a špeciálne učebné pomôcky, prístroje, digitálne technológie, edukačné publikácie, úprava prostredia, špeciálne miestnosti a učebne; 
Odborný prístup - pedagogických a odborných zamestnancov, školského podporného tímu, školského zariadenia poradenstva a prevencie a podporu pedagogického asistenta; 
Akceptujúce školské prostredie - programy v triedach a školách, ktoré sú zamerané na formovanie pozitívnych postojov ku žiakom a ľudom so ZZ; 
Odbornú prípravu - pedagogických a odborných zamestnancov; 
Finančné zdroje - na zabezpečenie personálnych, odborných a špeciálnych materiálnych podmienok. 
Tieto podporné opatrenia je škola povinná zabezpečiť, okrem prípadov, ak to vzhľadom na jej podmienky preukázateľne nie je možné. 
Podporné opatrenia pre deti a žiakov poskytuje škola alebo školské zariadenie. 
Zámerom postupného zavádzania podporných opatrení je plnohodnotné zapájanie detí alebo žiakov do výchovy a vzdelávania a rozvíjanie ich vedomostí, zručností a schopností. Umožňuje to zákon č. 182/2023 Z. z., ktorým sa mení a dopĺňa zákon č. 245/2008 Z. z. o výchove a vzdelávaní (školský zákon) a o zmene a doplnení niektorých zákonov v znení neskorších predpisov a ktorým sa menia a dopĺňajú niektoré zákony platný od 1. septembra 2023. 

Vzdelávanie žiakov so špeciálnymi výchovno-vzdelávacími potrebami 
Naša Základná škola vzdeláva žiakov so špeciálnymi výchovno-vzdelávacími potrebami: 
žiakov so zdravotným znevýhodnením – s vývinovými poruchami (poruchou aktivity a pozornosti, s vývinovou poruchou učenia, žiak s poruchou správania); 
žiakov zo sociálne znevýhodneného (znevýhodňujúceho) prostredia; 
Vzdelávanie žiakov so zdravotným znevýhodnením – s vývinovými poruchami 
Žiakom s vývinovými poruchami je žiak s poruchou aktivity a pozornosti a žiak s vývinovou poruchou učenia alebo s poruchou správania. Takýto žiak je po predložení príslušných záverov vyšetrení, žiadosti zákonného zástupcu a schválení pedagogickou radou vzdelávaný v triede spolu s ostatnými žiakmi podľa individuálneho výchovno-vzdelávacieho programu. Individuálny výchovno-vzdelávací program vypracúva triedny učiteľ v spolupráci so školským špeciálnym pedagógom v súlade s odporúčaniami školského zariadenia poradenstva a prevencie a s informovaným súhlasom zákonného zástupcu žiaka. 
Vzdelávanie žiakov zo sociálne znevýhodneného prostredia 
Žiakom so sociálne znevýhodneného prostredia je žiak žijúci v prostredí, ktoré vzhľadom na sociálne, rodinné, ekonomické a kultúrne podmienky nedostatočne podnecujú rozvoj mentálnych, vôľových, emocionálnych vlastností žiaka, nepodporuje jeho socializáciu a neposkytuje mu dostatok primeraných podnetov pre rozvoj jeho osobnosti. 
Cieľom výchovy a vzdelávania žiakov zo SZP je prostredníctvom eliminácie alebo odstránenia hendikepov vyplývajúcich zo sociálneho znevýhodnenia (napr. komunikačné schopnosti, kultúrne a sociálne vylúčenie, hygienické návyky,...), dosiahnuť primeraný rozvoj ich schopností a vytvorenie podnetného a podporného prostredia pre efektívne vzdelávanie, aby bol zabezpečený ich rovnaký prístup ku kvalitnému vzdelaniu. 
Vzdelávanie žiakov zo SZP sa uskutočňuje v bežných triedach spolu s ostatnými žiakmi. V prípade potreby škola môže využiť individuálny vzdelávací program pre konkrétneho žiaka (vypracovaný na jeden, viacero alebo aj všetky vyučovacie predmety). 
Vo všetkých organizačných formách vzdelávania je potrebné vytvárať žiakom zo sociálne znevýhodneného prostredia špecifické podmienky pre ich úspešné vzdelávanie a uspokojovanie ich špeciálnych výchovno-vzdelávacích potrieb. Pri výchove a vzdelávaní žiakov zo SZP škola v súlade s princípmi inkluzívneho vzdelávania a v spolupráci so školským podporným tímom zabezpečí najmä: 
- prispôsobenie metód a foriem vzdelávania podľa individuálneho prístupu tak, aby boli žiaci podporení a motivovaní sa efektívne vzdelávať; 
- včasné riešenie ťažkostí vo vzdelávaní, využívanie podpory pedagogického asistenta a iné dostupné možnosti podpory pedagogických a odborných zamestnancov; 
- motivovanie a vytváranie podmienok pre žiakov zo SZP a ich rodičov pre pravidelnú dochádzku na vyučovanie - realizovať programy orientované na zlepšenie spolupráce rodičov detí so základnou školou; 
- realizovať celodenný výchovný systém, ktorý predlžuje čas dieťaťa v motivujúcom školskom prostredí a umožňuje mu zmysluplne stráviť voľný čas a pripravovať sa na vyučovanie; 
- motivovanie a vytváranie podmienok pre žiakov s ohľadom na ich pokračujúce vzdelávanie, pôsobenie na trhu práce a praktický život; 
- prípravu aktivít, v ktorých môžu žiaci prejaviť a uplatniť svoje záujmy, silné stránky a schopnosti;
- vytvoriť atraktívne edukačné prostredie rešpektujúce sociálne, kultúrne a jazykové špecifiká žiaka; 
- zabezpečiť systém doučovacích aktivít pre neprospievajúcich žiakov; - podmienky pre komplexný rozvoj osobnosti žiakov zo sociálne znevýhodneného prostredia; 
- v prípade odlišného materinského jazyka žiaka škola v obsahu a metódach vyučovania individuálne zohľadní mieru jeho znalosti vyučovacieho jazyka. 

Záver
Školský vzdelávací program je dokument, ktorý vymedzuje obsah a ciele vzdelávania podľa Štátneho vzdelávacieho programu pre základné vzdelávanie schváleného 31.3.2023 a podľa §7 ods.4 zákona č. 245/2008 Z.z. o výchove a vzdelávaní ( školský zákon) a o zmene a doplnení niektorých zákonov. 
Zohľadňuje potreby našich žiakov, realizuje víziu školy a napĺňa strategické ciele školy. Podrobnejšie informuje o zamýšľanom obsahu, procese a hodnotení žiakov vzdelávania v každej vzdelávacej oblasti a vzdelávacom cykle. 
Školský vzdelávací program je otvorený dokument, ktorý bude priebežne mapovaný, dopĺňaný a revidovaný na základe revízie štátneho vzdelávacieho programu pre jednotlivé cykly, aktuálnych potrieb našich žiakov a výziev spoločnosti.

Školský vzdelávací program  1. cyklus školský rok 2026/2027 ZŠ Zbudské Dlhé:

· bol prerokovaný a schválený na Pedagogickej rade dňa 01.09.2026

Záver z pedagogickej rady: 
Pedagogická rada ZŠ Zbudské Dlhé prerokovala a schvaľuje  Školský vzdelávací program 
1.cyklus na  školský rok 2026/27 .
V Zbudskom Dlhom 01. 09. 2026
                                                                                          ....................................................
                       Mgr. Jana Burešová
                        riaditeľka školy

· bol predložený a prerokovaný bez pripomienok Radou školy dňa 01.09.2026. 

Vyjadrenie Rady školy: 
Rada školy pri ZŠ Zbudské Dlhé  prerokovala a berie na vedomie Školský vzdelávací program  1. cyklus na školský rok 2026/2027.
V Zbudskom Dlhom dňa 01.09.2026
         .................................................. 
                                           Mgr. Anna Dadejová
                                           predsedníčka Rady školy 

· bol prerokovaný so zriaďovateľom a schválený dňa 01.09.2026 

Stanovisko zriaďovateľa: 
Obec Zbudské Dlhé schvaľuje Školský vzdelávací program 1. cyklus na školský rok 2026/2027. 

V Zbudskom Dlhom  dňa 01.09.2026
                                                                                     ................................................................
                                                                                                       František Kopej
                                                                                                         starosta obce                        
                                                                                                                 
